Document ID: 31993R1670

ΚΑΝΟΝΙΣΜΟΣ (ΕΟΚ) αριθ. 1670/93 ΤΗΣ ΕΠΙΤΡΟΠΗΣ της 29ης Ιουνίου 1993 περί τροποποιήσεως του κανονισμού (ΕΟΚ) αριθ. 646/92 για την κατάρτιση του προσωρινού ισοζυγίου εφοδιασμού και της κοινοτικής ενίσχυσης για τον εφοδιασμό της Γουιάνας με προϊόντα που υπάγονται στους κωδικούς ΣΟ 2309 90 31, 2309 90 33, 2309 90 41, 2309 90 43, 2309 90 51 και 2309 90 53 που χρησιμοποιούνται για τη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για ειδικά μέτρα που αφορούν ορισμένα γεωργικά προϊόντα στα γαλλικά υπερπόντια διαμερίσματα (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 5,
Εκτιμώντας:
ότι το άρθρο 3 του κανονισμού (ΕΟΚ) αριθ. 3763/91 καθιέρωσε για τις περιόδους 1991/92 έως 1993/94 ένα καθεστώς απαλλαγής από την εισφορά κατά την εισαγωγή, καθώς και μία ενίσχυση κατά την προμήθεια από το υπόλοιπο τμήμα της Κοινότητας, για ορισμένα προϊόντα σιτηρών που χρησιμοποιούνται για τη διατροφή των ζώων-
ότι ο κανονισμός (ΕΟΚ) αριθ. 646/92 της Επιτροπής (3) έχει καταρτίσει το ισοζύγιο εφοδιασμού για το διαμέρισμα της Γουιάνας με τα εν λόγω προϊόντα, για τις περιόδους 1991/92 και 1992/93, σε συνάρτηση με τις ανάγκες της διατροφής των ζώων- ότι πρέπει να καθοριστεί το εν λόγω ισοζύγιο εφοδιασμού για την περίοδο 1993/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 646/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1993.

Labels: 3
18
19
6